**Татар гомуми белем бирү оешмаларында укучылар өчен татар әдәбиятыннан олимпиада сорауларына җавап**

**(муниципаль туры, 2015-2016 уку елы) 8 нче сыйныф**

**Башкару вакыты – 1 сәгать 20 минут (80 минут)**

**Гомуми балл - 100**

1. **Әдәбият теориясенә караган биремнәр (35 балл).**

1. Ш.Камалның “Акчарлаклар” яки “Буранда” әсәрендә герой кичерешләрен сурәтләү барышында автор кулланган әдәби алымнарны билгеләгез. **(20 балл)**

**(Пейзаж күренешләренә мөрәҗәгать итү, психологизм, метафора, чагыштыру һ.б.)**

2. Мәкаль һәм әйтемнәргә 8әр мисал китерегез. Җавабыгызда мәкальләрне һәм әйтемнәрне аерым төркемнәргә аерып языгыз. **(10 балл)**

3. Беренче баганада күрсәтелгән теоретик төшенчәләрне икенче баганадагы аларга туры килгән өзекләр белән тәңгәлләштерегез. **(5 балл)**

|  |  |
| --- | --- |
| Метафора | Янар яшьлегенең алсу таңы  Үтмәс төсле булып күренә (Һ.Такташ) |
| Сынландыру | Таң атып, нурлары  Үпкәндә кырларны... (М.Җәлил) |
| Антоним | Җир йөзе шундый киң,  Күңелле һәм якты!  Тик төрмәмә караңгы,  Ишеге йозаклы! (М.Җәлил) |

1. **Әдәби әсәргә караган биремнәр. (50 балл)**

1. М.Җәлилнең “Тик булса иде ирек” яки Г.Тукайның “Ана догасы” шигырендә лирик геройга характеристика бирегез, аңа нинди сыйфатлар хас, ул нинди кичерешләр белән яши? **(15 балл)**

**(М.Җәлил шигырендә лирик герой – иреккә омтылучы, коллыкны кабул итмәүче, туган илен, халкын, туган җирен яратучы. Г.Тукай шигырендә – әнисен яратучы, аналарның изгелегенә сокланучы, Аллаһны бар һәм бер дип танучы һ.б.)**

2. М.Җәлилнең “Тик булса иде ирек” яки Г.Тукайның “Ана догасы” шигырьләрендә сурәтләнгәннәр авторның үз биографиясендәге нинди вакыйгаларга аваздаш? **(15 балл)**

**(М.Җәлилнең тоткынлыктагы язмышын, андагы хис-кичерешләрен чагылдыра. Г.Тукайның кечкенәдән ятим калып үсү фаҗигасен, иртә югалткан әнисен ярату хисләрен күрсәтә)**

3. М.Акъегетнең “Хисаметдин менла” яки Ф.Кәриминең “Салих бабайның өйләнүе” әсәрендә автор шул чордагы татар җәмгыятен, тормышны, кешеләр арасындагы мөнәсәбәтләрне ничек, нинди юллар белән яхшыртып була дип саный? Ул фикерне кайсы геройлар аша үткәрә? **(15 балл)**

**(Автор тормышны кешеләрне мәгърифәтле, аң-белемле, тәрбияле итеп үзгәртеп, яхшыртып була дип саный. Үз фикерен Салих бабай яки Хисаметдин менла образы аша үткәрә)**

4. Ш.Камалның “Акчарлаклар” яки “Буранда” әсәренең жанрын билгеләп языгыз. **(5 балл)**

**(“Акчарлаклар” – повесть, “Буранда” – хикәя)**

1. **Иҗади эш. (15 балл)**
2. 2016 нчы елда юбилее көтелгән берәр әдипкә 8 кызыклы сорау юллагыз.